ปกติแล้วเดือนที่แล้วหนูมีประจำเดือนวันที่21ธันวาคม2563แล้วมีเพศสัมพันธ์แบบใส่ถุงยางอนามัยและไม่มีการหลั่งในช่องคลอดในวันที่26ธันวาคมหนูกลัวจึงทานยาคุมฉุกเฉินแบบ1เม็ดแล้วช่วงวันที่31ธันวาคมมีเลือดออกมาคล้ายประจำเดือนและลดน้อยลงจนถึงวันที่4มกราคมแล้วช่วงวันที่11-16มกราคมมีเพศสัมพันธ์1ครั้งแบบใส่ถุงยางอีกครั้งไม่มีการหลั่งภายในช่องคลอดและมีเพศสัมพันธ์เพียงแปปเดียวแล้ววันที่19,25,31มกราคมตรวจการตั้งครรภ์ก็ขึ้น1ขีดปกติค่ะแต่จนวันนี้วันที่1กุมภาพันธ์หนูยังไม่มีประจำเดือนมาเลยค่ะตรวจแล้วก็ปกติค่ะอยากทราบว่าที่ประจำเดือนยังไม่มาเป็นเพราะยาคุมฉุกเฉินมั้ยคะแล้วประจำเดือนจะเลื่อนไปอีกนานมั้ยคะตอนนี้เครียดมากเลยหรือเลือดที่มาช่วงต้นปีคือประจำเดือนคะซึ่งช่วงวันที่29,30มกราคมหนูปวดต้นขาหน่วงๆเหมือนเป็นประจำเดือนแล้วก็มีเลือดนิดหน่อยตอนเช็ดด้วยกระดาษค่ะเครียดมากเลยค่ะช่วยตอบหนูหน่อยนะคะ
สวัสดีค่ะ หากประจำเดือนมาวันที่ 21 ธ.ค. แล้วได้มีเพศสัมพันธ์ในวันที่ 26 ธ.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว และในวันที่ 31 ธ.ค. ได้มีเลือดออกมา เลือดดังกล่าวถือเป็นผลข้างเคียงจากยา ไม่ใช่ประจำเดือน เพราะประจำเดือนเพิ่งมาไปไม่นานส่วนการมีเพศสัมพันธ์ในวันที่ 11-16 ม.ค. หากใส่ถุงยางอนามัย และไม่ได้มีการหลั่งน้ำอสุจิในช่องคลอด โอกาสในการตั้งครรภ์ก็ถือว่าแทบไม่มีส่วนการตรวจหาการตั้งครรภ์ในวันที่ 19, 25 และ 31 ม.ค. หากตรวจพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนมาช้า ก็น่าจะเกิดจากผลของยาคุมฉุกเฉินค่ะ แนะนำควรรอประจำเดือนต่อไปก่อนค่ะ ประจำเดือนก็น่าจะมาในที่สุดค่ะ ส่วนเลือดที่ออกเล็กน้อยในวันที่ 29-30 ม.ค. อาจเกิดจากการทำงานของรังไข่ที่ผิดปกติจากผลของยาก็ได้ค่ะ